**Qurbanov Cavid Qənbər oğlu** (19 sentyabr 1958, Ağdaban, Kəlbəcər rayonu) — Azərbaycanın rəqəmsal inkişaf və nəqliyyat nazirinin müavini, "Azərbaycan Dəmir Yolları" Qapalı Səhmdar Cəmiyyətinin sabiq sədri. Milli Məclisinin III, IV və V çağırışlarin deputatı. Texniki elmləri namizədidir.

Həyatı
------

Cavid Qurbanov 1958-ci ildə Azərbaycan Respublikasının Kəlbəcər rayonunun Ağdaban kəndində anadan olmuşdur. 1975-ci ildə Kəlbəcər rayon orta məktəbini bitirdikdən sonra 1975–1976-cı illərdə Kəlbəcər şəhərində elektroenergetika sahəsində çalışmışdır. 1977-ci ildə Azərbaycan İnşaat Mühəndisləri İnstitutuna daxil olmuşdur. 1977–1979-cu illərdə ordu sıralarında hərbi xidmət etdikdən sonra 1979-cu ildə 26 Bakı Komissarı nəşriyyatında kuryer vəzifəsi ilə əmək fəaliyyətinə yenidən başlamışdır. 1980–1981-ci illərdə "Azəryollayihə" Layihə İnstitutunda texnik-cizgiçi, 1982–1987-ci illlərdə "Azərnəqliyyattikinti" Trestinin avtobazasında mexanik, baş mexanik, rəis müavini vəzifələrində çalışmışdır. 1985-ci ildə Azərbaycan İnşaat Mühəndisləri İnstitutunu bitirmişdir. 1987–1992-ci "Elektromexanizasiya" Trestinin 4 saylı Avtonəqliyyat Kontorunda direktor, 1992–1993-cü illərdə Respublika İxtisaslaşdırılmış "Avtonəqliyyat" Birliyində baş direktor vəzifəsində çalışmışdır.

Ailəsi
------

İki övladı var. İlk həyat yoldaşı ağır xəstəlikdən vaxtsız vəfat etmişdir..

Aşıq Qurban Ağdabanlının nəticəsi, Aşıq Şəmşirin nəvəsi, Qənbər Şəmşiroğlunun oğludur.

İctimai-siyasi fəaliyyəti
-------------------------

1993–1994-cü illərdə "Azəravtoyol" Dövlət Şirkətində Prezident vəzifəsində işləmişdir. 1995-ci ildə "Azərərzaqnəqliyyat" Birliyində direktor, 1996–1997-ci illərdə Azərbaycan Dövlət Dəmiryolu İdarəsinin Təchizat şöbəsində rəis, 1997–2001-ci illərdə "Azərdəmiryolservis" İstehsalat Birliyində rəis kimi çalışmışdır. 2003-cü ildən "Yolnəqliyyatservis" Departamentinin rəisi, 2004-cü ildən Nəqliyyat Nazirliyi "Yolnəqliyyatservis" Məhdud Məsuliyyətli Cəmiyyətinin rəisi olmuşdur. 2007-ci ilin fevral ayından "Yolnəqliyyatservis" Departamentinin "Azəryolservis" Açıq Səhmdar Cəmiyyəti olması ilə əlaqədar olaraq, "Azəryolservis" ASC-nin sədri vəzifəsini tutmuşdur. Texniki elmləri namizədidir.

123 saylı Kəlbəcər Seçki Dairəsindən III, IV və V çağırış Azərbaycan Respublikası Milli Məclisinin deputatı seçilib və Milli Məclisin İqtisadi Siyasət daimi Komitəsinin üzvüdür.

Yeni Azərbaycan Partiyasının üzvüdür.

9 fevral 2015-ci il tarixində Azərbaycan Respublikasının Prezidenti İlham Əliyevin Sərəncamı ilə "Azərbaycan Dəmir Yolları" Qapalı Səhmdar Cəmiyyətinin sədri vəzifəsinə təyin olunmuşdur. O, 24 may 2022-ci il tarixində Azərbaycan Respublikasının Prezidenti İlham Əliyevin Sərəncamı ilə vəzifəsindən azad edilmiş, Azərbaycan Respublikasının Prezidenti İlham Əliyevin digər Sərəncamı ilə Azərbaycanın rəqəmsal inkişaf və nəqliyyat nazirinin müavini vəzifəsinə təyin edilmişdir.

12 oktyabr 2016-cı il tarixindən Cavid Qurbanov Azərbaycan Voleybol Federasiyasının prezidenti seçilib.

Azərbaycan Atletika Federasiyasının prezidenti (1 aprel 2023-cü il tarixindən).

Mükafatları
-----------

18 sentyabr 2018-ci ildə Azərbaycan Respublikasının Prezidenti İlham Əliyevin Sərəncamı ilə "Şöhrət" ordeni ilə təltif edilib.

İstinadlar
----------

1. ↑  "Qurbanov Cavid Qənbər oğlu". 2021-02-26 tarixində arxivləşdirilib. İstifadə tarixi: 2022-05-25.
2. ↑  "Cavid Qurbanov ailə qurub". 2013-03-18 tarixində orijinalından arxivləşdirilib. İstifadə tarixi: 2013-03-16.
3. ↑  "Arxivlənmiş surət". 2022-05-25 tarixində arxivləşdirilib. İstifadə tarixi: 2022-05-25.
4. ↑  "Arxivlənmiş surət". 2022-05-25 tarixində arxivləşdirilib. İstifadə tarixi: 2022-05-25.
5. ↑  "Избран новый президент Федерации атлетики Азербайджана - ФОТО". 2023-04-01 tarixində arxivləşdirilib. İstifadə tarixi: 2023-04-01.
6. ↑  "C.Q.Qurbanovun "Şöhrət" ordeni ilə təltif edilməsi haqqında Azərbaycan Respublikası Prezidentinin Sərəncamı". 2021-03-02 tarixində arxivləşdirilib. İstifadə tarixi: 2018-09-18.

Xarici keçidlər
---------------

* "Azərbaycan Dəmir Yolları" saytda profili
* Milli Məclis saytda profili

| ⛭Azərbaycan Dəmir Yolları |
| --- |
| Struktur | 

|  |  |  |  |  |  |
| --- | --- | --- | --- | --- | --- |
| Rəhbərlər | 

|  |  |
| --- | --- |
| Dəmiryolİdarəsi*\** | 
* Abbas Bağırov (1953)
* Əli Cəfərov (1954-)
* Abbas Bağırov (1967-1979)
* Fikrət Kəngərli (1979-)
* Anatoli Platonov (1983-)
* Elbrus Abdullayev (-1992)
* Hamlet Talıbov (1992-)
* Eldar İsmayılov (-1993)
* Vahid Nadirli (1993-)
* Ziya Məmmədov (1996-2002)
* Arif Əsgərov (2004-2009)

 |
| QSC*\** | 
* Arif Əsgərov (2009-2015)
* Cavid Qurbanov (2015-2022)
* Rövşən Rüstəmov (2022-)

 |

 |
| Filiallar | 
* Azərbaycan Dəmir Yollarının Gürcüstan filialı
* Naxçıvan Dəmir Yolları

 |
| Şirkətlər | 
* ADY Ekspress
* ADY Konteyner
* Dəmiryolservis

 |
| Digər | 
* "Azərbaycan dəmiryolçusu" qəzeti

 |

 |  |
| Xidmətlər | 

|  |  |
| --- | --- |
| Vağzallar | 
* Bakı Dəmir Yolu Vağzalı
* Gəncə Dəmir Yolu Vağzalı
* Qəbələ Dəmir Yolu Vağzalı
* Sabunçu Dəmir Yolu Vağzalı
* Sumqayıt Dəmir Yolu Vağzalı

 |
| Muzeylər | 
* Dəmir Yolu Muzeyi

 |

 |
| *\*: Azərbaycan Dəmir Yolları Qapalı Səhmdar Cəmiyyəti 20 iyul 2009-cu il tarixində Azərbaycan Dövlət Dəmir Yolları İdarəsinin əsasında yaradılmışdır.* |